Document ID: 32005R2026

KOMISJONI MÄÄRUS (EÜ) nr 2026/2005,
13. detsember 2005,
2006. ja järgnevate aastate tariifikvoodi avamise kohta teatavate nõukogu määruses (EÜ) nr 3448/93 nimetatud põllumajandussaaduste töötlemisel saadud kaupade Türgist Euroopa Ühendusse importimiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
ning arvestades järgmist:
(1)
29. aprilli 1997. aasta EÜ-Türgi assotsiatsiooninõukogu otsusega (EÜ) nr 1/97 teatavate töödeldud põllumajandussaaduste suhtes kohaldatava korra kohta (2) kehtestatakse kooskõlas tolliliidu eesmärkidega kaubavahetuse arengu soodustamiseks Türgist ühendusse imporditavatele makarontoodetele väärtusega seotud aastakvoot. See kvoot tuleks avada 2006. ja sellele järgnevateks aastateks. Kvoodi kasutamisõigus antaks A.TR. liikumissertifikaadiga vastavalt EÜ-Türgi tollikoostöö komitee 28. märtsi 2001. aasta otsusele nr 1/2001, millega muudetakse otsust nr 1/96, millega kehtestatakse EÜ-Türgi assotsiatsiooninõukogu otsuse nr 1/95 üksikasjalikud rakenduseeskirjad. (3)
(2)
Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (4) on sätestatud tariifikvootide haldamise eeskirjad. On asjakohane ette näha, et käesoleva määrusega avatavaid tariifikvoote hallatakse kooskõlas nende eeskirjadega.
(3)
Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Aastased ühenduse tariifikvoodid lisas nimetatud kaupade Türgist Euroopa Ühendusse importimiseks avatakse ajavahemikuks 1. jaanuar kuni 31. detsember 2006 ning järgnevate aastate 1. jaanuar kuni 31. detsember lisas nimetatud tingimustel.
Kvoodi kasutamisõigus on kooskõlas EÜ-Türgi tollikoostöö komitee otsusega nr 1/2001 A.TR. liikumissertifikaadi esitajal.
Artikkel 2
Artiklis 1 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklitele 308a-308c.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. detsember 2005

Labels: 3
17
18